PMIndiaData/PMIndiaSum huggingface dataset:
ദേശീയ അരി ഗവേഷണ ഇന്‍സ്റ്റിറ്റ്യൂട്ട് സ്ഥാപിക്കുന്നതിന് അനുമതി

പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം വാരണാസിയിലെ ദേശീയ വിത്ത് ഗവേഷണ പരിശീലന കേന്ദ്രത്തില്‍(എന്‍. എസ്.ആര്‍.ടി.സി) തെക്കന്‍ ഏഷ്യയിലെ റീജിയണല്‍ സെന്ററായി (ഐ.എസ്.എ.ആര്‍.സി) അരി ഗവേഷണ ഇന്‍സ്റ്റിറ്റ്യൂട്ട് സ്ഥാപിക്കുന്നതിന് അനുമതി നല്‍കി. ഈ നിര്‍ദ്ദേശത്തിന്റെ അടിസ്ഥാനത്തില്‍ അരിയുടെ മൂല്യവര്‍ദ്ധിത ഉല്‍പ്പന്നങ്ങള്‍ക്കായി ഒരു മികവിന്റെ കേന്ദ്രം (സി.ഇ.ആര്‍.വി.എ)യും വാരണാസിയില്‍ സ്ഥാപിക്കും. ധാന്യത്തിലും വൈക്കോലിലും അടങ്ങിയിട്ടുള്ള ഭാരമുള്ള ലോഹങ്ങളുടെ (ഹെവി മെറ്റല്‍സ്) അളവും പരിധിയും കണ്ടെത്തുന്നതിന് സഹായിക്കുന്ന ഏറ്റവും ആധുനികവും പുതിയ സാങ്കേതികവിദ്യയുടെ അടിസ്ഥാനത്തിലുള്ളതുമായ ഒരു ലബോറട്ടറിയും സ്ഥാപിക്കും. അരിയുടെ മൂല്യ ശൃംഖലയിലെ പങ്കാളികള്‍ക്ക് വേണ്ട കാര്യശേഷി വര്‍ദ്ധിപ്പിക്കുന്നതിനുള്ള പ്രയത്‌നവും കേന്ദ്രം ഏറ്റെടുക്കും. കിഴക്കന്‍ ഇന്ത്യയിലെ ആദ്യത്തെ അന്താരാഷ്ട്ര കേന്ദ്രമായിരിക്കും ഇത്. അരിയുടെ ഉല്‍പ്പാദനത്തില്‍ സുസ്ഥിരതകൊണ്ടുവരുന്നതിനും കൂടുതല്‍ പ്രോത്സാഹനം നല്‍കുന്നതിനും ഇത് സഹായകരവുമാകും. കിഴക്കന്‍ ഇന്ത്യയിലും അതുപോലെ പരിസ്ഥിതിയുള്ള മറ്റ് തെക്കന്‍ ഏഷ്യന്‍, ആഫ്രിക്കന്‍ രാജ്യങ്ങള്‍ക്ക് ഭക്ഷ്യോല്‍പാദനത്തിനും നൈപുണ്യവികസനത്തിനും ഇത് വലിയൊരു അനുഗ്രഹമാകുമെന്നാണ് വിലയിരുത്തപ്പെടുന്നത്.
സംസ്ഥാന രൂപീകരണ ദിനത്തില്‍ മണിപ്പൂരിനു പ്രധാനമന്ത്രിയുടെ ആശംസകള്‍

സംസ്ഥാന രൂപീകരണ ദിനത്തില്‍ മണിപ്പൂരിലെ ജനങ്ങള്‍ക്ക് പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ‘മണിപ്പൂരിലെ ജനങ്ങള്‍ക്കു സംസ്ഥാന രൂപീകരണ ദിനാശംസകള്‍. മണിപ്പൂര്‍ സന്തോഷത്താലും അഭിവൃദ്ധിയാലും അനുഗ്രഹിക്കപ്പെടുമെന്നു ഞാന്‍ വിശ്വസിക്കുന്നു.’ പ്രധാനമന്ത്രി പറഞ്ഞു.
സോമനാഥ് ട്രസ്റ്റ് യോഗത്തില്‍ പ്രധാനമന്ത്രി പങ്കെടുത്തു.

സോമനാഥ് ട്രസ്റ്റിന്റെ ഒരു യോഗം ശ്രീ.കേശൂഭായി പട്ടേലിന്റെ അധ്യക്ഷതയില്‍ ന്യൂഡല്‍ഹിയില്‍ ചേര്‍ന്നു. പ്രധാനമന്ത്രി ശ്രീ. നരേന്ദ്ര മോദി, ശ്രീ.എല്‍.കെ.അദ്വാനി, ശ്രീ.ഹര്‍ഷവര്‍ദ്ധന്‍ ന്യോത എന്നീ ട്രസ്റ്റ് അംഗങ്ങളും യോഗത്തില്‍ സംബന്ധിച്ചു. 2016 ലും ട്രസ്റ്റ് അധ്യക്ഷനായി ശ്രീ.കേശൂഭായി പട്ടേലിനെ വീണ്ടും നിയമിക്കാന്‍ യോഗം തീരുമാനിച്ചു. പരേതനായ ശ്രീ. പ്രസന്നവദന്‍ മേത്തയുടെ ഒഴിവില്‍ ശ്രീ.അമിത് ഷായെ ട്രസ്റ്റിയായി നിയമിച്ചു. മറ്റൊരു ട്രസ്റ്റിയായ ശ്രീ.രാജന്‍ കിലാചന്ദ് സ്ഥാനമൊഴിഞ്ഞു. സോമനാഥ ക്ഷേത്രത്തെ ഒരു പ്രധാന തീര്‍ത്ഥാടന ടൂറിസം കേന്ദ്രമായി മാറ്റേണ്ടതിന്റെ പ്രാധാന്യം പ്രധാനമന്ത്രി എടുത്തുപറഞ്ഞു. ഇവിടെ ഒരു അത്യാധുനിക വെര്‍ച്ച്വല്‍ മ്യൂസിയവും ഓഡിറ്റോറിയവും നിര്‍മ്മിക്കണമെന്നും അദ്ദേഹം നിര്‍ദ്ദേശിച്ചു. സോമനാഥ്, ദിയു, ഗിര്‍ ലയണ്‍സഫാരി എന്നിവ ഉള്‍പ്പെടുത്തി ഒരു ടൂറിസ്റ്റ് സര്‍ക്യൂട്ട് രൂപീകരിക്കണമെന്നും പ്രധാനമന്ത്രി നിര്‍ദ്ദേശിച്ചു. കൂടുതല്‍ വിനോദ സഞ്ചാര കേന്ദ്രങ്ങളെ ഉള്‍പ്പെടുത്താനും ട്രസ്റ്റ് തീരുമാനിച്ചു.
സൗദി രാജാവിനു പ്രധാനമന്ത്രി ചേരമാന്‍ പള്ളിയുടെ മാതൃക സമ്മാനിച്ചു

സൗദി രാജാവ് സല്‍മാന്‍ ബിന്‍ അബ്ദുല്‍ അസീസ് അല്‍ സൗദിന് കേരളത്തിലെ ചേരമാന്‍ ജുമാ മസ്ജിദിന്റെ സ്വര്‍ണം പൂശിയ മാതൃക പ്രധാനമന്ത്രി ശ്രീ. നരേന്ദ്ര മോദി സമ്മാനിച്ചു. തൃശൂര്‍ ജില്ലയില്‍ സ്ഥിതിചെയ്യുന്ന ചേരമാന്‍ ജുമാ മസ്ജിദ് ഇന്ത്യയില്‍ സ്ഥാപിക്കപ്പെട്ട ആദ്യ മുസ്ലീം പള്ളിയാണെന്നാണു കരുതപ്പെടുന്നത്. എ.ഡി.629ല്‍ അറബ് കച്ചവടക്കാര്‍ നിര്‍മിച്ച പള്ളി ഇന്ത്യയും സൗദി അറേബ്യയും തമ്മില്‍ പ്രാചീനകാലത്തുണ്ടായിരുന്ന സജീവമായ വ്യാപാരബന്ധത്തിനു തെളിവായാണു ചൂണ്ടിക്കാണിക്കപ്പെടുന്നത്. വിശുദ്ധ പ്രവാചകന്റെ സമകാലീനനായിരുന്ന ചേരമാന്‍ പെരുമാള്‍ മെക്കയിലെത്തി പ്രവാചകനെ സന്ദര്‍ശിച്ച് ഇസ്ലാം മതം ആശ്ലേഷിച്ചതായാണു വാമൊഴിചരിത്രം. ഏതാനും വര്‍ഷങ്ങള്‍ക്കുശേഷം തന്റെ സുഹൃത്തുക്കളായ മാലിക് ബിന്‍ ദിനാര്‍, മാലിക് ബിന്‍ ഹബീബ് എന്നിവര്‍ മുഖാന്തിരം നാട്ടിലുള്ള ബന്ധുക്കള്‍ക്കും ഭരണം നടത്തുന്ന പ്രമുഖര്‍ക്കും അദ്ദേഹം കത്തയച്ചത്രെ. തുടര്‍ന്ന് പ്രാദേശിക ഭരണാധികാരികള്‍ പള്ളി നിര്‍മിക്കാന്‍ അനുമതി നല്‍കിയെന്നുമാണു കരുതപ്പെടുന്നത്. ആയിരത്തിലേറെ വര്‍ഷം പഴക്കമുള്ള കെടാദീപം ഈ പള്ളിയിലെ സവിശേഷതയാണ്. സര്‍വമതസ്ഥരും പള്ളിയിലെ വിളക്കില്‍ പകരാന്‍ നേര്‍ച്ചയായി എണ്ണ സമര്‍പ്പിക്കാറുണ്ട്.
രാഷ്ട്രപതിഭവനിലെ പുസ്തപ്രകാശന ചടങ്ങില്‍ പ്രധാനമന്ത്രി പങ്കെടുത്തു.

രാഷ്ട്രപതിഭവനില്‍ ഇന്നു നടന്ന ഒരു പുസ്തകപ്രകാശന ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദി പങ്കെടുത്തു. ‘രാഷ്ട്പതിഭവന്‍: രാജ് മുതല്‍ സ്വരാജ് വരെ’ എന്ന പുസ്തകം രാഷ്ട്രപതിക്ക് ആദ്യപ്രതി നല്‍കി അദ്ദേഹം പ്രകാശനം ചെയ്തു. ചടങ്ങില്‍ സംസാരിക്കവേ, രാഷ്ട്രപതി പ്രണബ് മുഖര്‍ജിക്ക് പ്രധാനമന്ത്രി ജന്മദിനാശംസകള്‍ നേര്‍ന്നു. താന്‍ പ്രധാനമന്ത്രിയായി ചുമതലയേറ്റ ആദ്യ ദിനങ്ങളില്‍ രാഷ്ട്രപതി പ്രണബ് മുഖര്‍ജി നല്‍കിയ മാര്‍ഗ്ഗനിര്‍ദേശങ്ങള്‍ അ്‌ദ്ദേഹം അനുസ്മരിക്കുകയും പ്രണബ് മുഖര്‍ജിയുടെ അനുഭവ പരിചയത്തില്‍ നിന്നുള്ള നേട്ടം തുടര്‍ന്നും ദീര്‍ഘകാലം രാജ്യത്തിനു ലഭിക്കുമെന്ന പ്രത്യാശിക്കുകയും ചെയ്തു. രാഷ്ട്രപതി പ്രണബ് മുഖര്‍ജിക്കൊപ്പം പ്രവര്‍ത്തിക്കാനും അദ്ദേഹത്തില്‍ നിന്നു പഠിക്കാനും കഴിഞ്ഞത് വലിയ ഭാഗ്യമാണെന്ന് പ്രധാനമന്ത്രി പറഞ്ഞു. രാഷ്ട്രപതിഭവന്റെ ചരിത്രം, അവിടെ താമസിച്ചവരുടെ ജീവിതം, പ്രവര്‍ത്തനങ്ങള്‍ എന്നിവയേക്കുറിച്ചുള്‍പ്പെടെ വിവിധ വശങ്ങളേക്കുറിച്ച് ഉള്‍ക്കാഴ്ച നല്‍കുന്നതാണ് ഇന്ന് പ്രകാശനം ചെയ്ത മൂന്നു പുസ്ത
കുവൈറ്റ് അമീർ അത്യുന്നത ഷെയ്ഖ് നവാഫ് അല്‍ അഹമ്മദ് അല്‍ ജബാര്‍ അല്‍ സാബയെ പ്രധാനമന്ത്രി അനുമോദിച്ചു

കുവൈറ്റ് അമീറായി അധികാരമേറ്റ അത്യുന്നത ഷെയ്ക്ക് നവാഫ് അല്‍ അഹമ്മദ് അല്‍ ജബാര്‍ അല്‍ സാബയെ പ്രധാനമന്ത്രി നരേന്ദ്ര മോദി അനുമോദിച്ചു. കിരീടാവകാശിയായി അധികാരമെറ്റ അത്യുന്നത ഷെയ്ഖ് മിഷാല്‍ അല്‍ അഹമ്മദ് അല്‍ ജബാര്‍ അല്‍ സാബയെയും പ്രധാനമന്ത്രി അനുമോദിച്ചു. “കുവൈറ്റ് രാജ്യത്തിന്റെ അമീറായി അധികാരം ഏറ്റെടുത്ത അത്യുന്നത ഷെയ്ഖ് നവാഫ് അല്‍ അഹമ്മദ് അല്‍ ജബാര്‍ അല്‍ സാബയ്ക്ക് അഭിനന്ദനങ്ങളും മംഗളങ്ങളും ആശംസിക്കുന്നു. കിരീടാവകാശിയായി അധികാരമേല്‍ക്കുന്ന അത്യുന്നത ഷെയ്ഖ് മിഷാല്‍ അല്‍ അഹമ്മദ് അല്‍ ജബാര്‍ അല്‍ സാബയ്ക്കും എന്റെ അഭിനന്ദനങ്ങള്‍. ഇവരുടെ നേതൃത്വത്തില്‍ കുവൈറ്റ് ആഗോള തലത്തില്‍ തുടര്‍ന്നും അവരുടെ സുപ്രധാന പങ്ക് വഹിക്കും എന്ന് എനിക്കു വിശ്വാസമുണ്ട്. മാത്രവുമല്ല ഇന്ത്യയും കുവൈറ്റും തമ്മിലുള്ള ചരിത്രപരമായ സൗഹൃദം കൂടുതല്‍ ശക്തമാകുകയും ചെയ്യും” – പ്രധാനമന്ത്രി പറഞ്ഞു.
പ്രഗതി വഴിയുള്ള 32ാമത് ആശയവിനിമയം പ്രധാനമന്ത്രിയുടെ അധ്യക്ഷതയില്‍ നടന്നു

2020ലെ പ്രഥമ പ്രഗതി യോഗം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ നടന്നു. പ്രതികരണാത്മക ഭരണത്തിനും കേന്ദ്ര, സംസ്ഥാന ഗവണ്‍മെന്റുകള്‍ സമയബന്ധിതമായി തീരുമാനങ്ങള്‍ നടപ്പാക്കുന്നതു വിലയിരുത്താനുമുള്ള ബഹുതല ഐ.സി.ടി. അധിഷ്ഠിത വേദിയായ പ്രഗതി വഴി പ്രധാനമന്ത്രി നടത്തുന്ന 32ാമത് ആശയവിനിമയമാണ് ഇത്. ഇന്നു പ്രധാനമന്ത്രി ചര്‍ച്ച ചെയ്തത് 11 ഇനങ്ങളെ കുറിച്ചാണ്. ഇതില്‍ ഒന്‍പതെണ്ണം നടപ്പാക്കുന്നതില്‍ കാലതാമസം നേരിട്ട പദ്ധതികളാണ്. 24,000 കോടിയിലേറെ രൂപ മൂല്യം വരുന്ന ഈ ഒന്‍പതു പദ്ധതികള്‍ ഒഡിഷ, തെലങ്കാന, മഹാരാഷ്ട്ര, ഝാര്‍ഖണ്ഡ്, ബിഹാര്‍, കര്‍ണാടക, ആന്ധ്രാപ്രദേശ്, കേരളം, ഉത്തര്‍പ്രദേശ് എന്നീ ഒന്‍പതു സംസ്ഥാനങ്ങളില്‍ ഉള്ളവയും മൂന്നു കേന്ദ്ര മന്ത്രാലയങ്ങളുമായി ബന്ധപ്പെട്ടവയും ആണ്. മൂന്നെണ്ണം റെയില്‍വേ മന്ത്രാലയത്തിലെയും അഞ്ചെണ്ണം റോഡ് ഗതാഗത, ഹൈവേസ് മന്ത്രാലയത്തിലെയും ഒരെണ്ണം പെട്രോളിയം, പ്രകൃതിവാതക മന്ത്രാലയത്തിലെയും ആണ്. ഇന്‍ഷുറന്‍സ് പദ്ധതികളില്‍ പുരോഗതി- പി.എം.ജെ.ജെ.ബി.വൈ., പി.എം.എസ്.ബി.വൈ. പദ്ധതികള്‍ അവലോകനം ചെയ്തു സാമ്പത്തിക സേവന വകുപ്പിനു കീഴിലുള്ള ഇന്‍ഷുറന്‍സ് പദ്ധതികളായ പ്രധാനമന്ത്രി ജീവന്‍ ജ്യോതി ബീമ യോജന (പി.എം.ജെ.ജെ.ബി.വൈ.), പ്രധാനമന്ത്രി സുരക്ഷ ബീമ യോജന (പി.എം.എസ്.ബി.വൈ) എന്നിവ സംബന്ധിച്ച പരാതികള്‍ പരിഹരിക്കുന്നതിലുള്ള പുരോഗതി പ്രധാനമന്ത്രി വിലയിരുത്തി. ഇ-ഗവേണന്‍സിലൂടെ ഫലപ്രദമായ പൊലീസിങ് നടപ്പാക്കുന്നതിനുള്ള സമഗ്ര സംവിധാനമായ ക്രൈം ആന്‍ഡ് ക്രിമിനല്‍ ട്രാക്കിങ് നെറ്റ് വര്‍ക്ക് ആന്‍ഡ് സിസ്റ്റംസി(സി.സി.ടി.എന്‍.എസ്.)ന്റെ പുരോഗതിയും അദ്ദേഹം പരിശോധിച്ചു. മുന്‍പേ നടന്ന പ്രഗതിയുടെ 31ാമതു യോഗത്തില്‍ പ്രധാനമന്ത്രി 12.30 ലക്ഷം കോടി രൂപ നിക്ഷേപമുള്ള 269 പദ്ധതികളുടെ അവലോകനം നടത്തിയിരുന്നു. 17 മേഖലകളിലായുള്ള 47 ഗവണ്‍മെന്റ് പദ്ധതികളുമായി ബന്ധപ്പെട്ട പരാതിപരിഹാരവും അദ്ദേഹം വിലയിരുത്തിയിരുന്നു.
സ്വര്‍ണ മെഡല്‍ നേടിയതിന് ഇന്ത്യന്‍ വനിതാ ടേബിള്‍ ടെന്നിസ് ടീമിനെ പ്രധാനമന്ത്രി അഭിനന്ദിച്ചു

കോമണ്‍വെല്‍ത്ത് ഗെയിംസില്‍ സ്വര്‍ണ മെഡല്‍ നേടിയതിന് ഇന്ത്യന്‍ വനിതാ ടേബിള്‍ ടെന്നിസ് ടീമിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘ഇന്ത്യന്‍ വനിതാ ടേബിള്‍ ടെന്നിസ് ടീമിന് അങ്ങേയറ്റം അര്‍ഹിക്കുന്നതും ചരിത്രപരവുമായ സ്വര്‍ണനേട്ടം! ടീമിന് അഭിനന്ദനങ്ങള്‍. നേട്ടം ആഹ്ലാദിപ്പിക്കുന്നു.’, പ്രധാനമന്ത്രി പറഞ്ഞു.
ആരോഗ്യം, ഔഷധം എന്നീ മേഖലകളില്‍ സഹകരിക്കുന്നതിനായുള്ള ഇന്ത്യ-ഇറാന്‍ ധാരണാപത്രത്തിനു മന്ത്രിസഭയുടെ അനുമതി

ആരോഗ്യം, ഔഷധം എന്നീ മേഖലകളില്‍ സഹകരിക്കുന്നതിനായുള്ള ഇന്ത്യ-ഇറാന്‍ ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഇറാന്‍ പ്രസിഡന്റെ ഇന്ത്യാ സന്ദര്‍ശനത്തിനിടെ 2018 ഫെബ്രുവരി 17നാണു ധാരണാപത്രം ഒപ്പുവെക്കപ്പെട്ടത്. ധാരണാപത്രം ഇരു രാജ്യങ്ങളും തമ്മിലുള്ള സഹകരണവും ഉഭയകക്ഷിബന്ധവും മെച്ചപ്പെടുന്നതിനു സഹായകമാകും. ഡോക്ടര്‍മാര്‍ക്കും ആരോഗ്യവിദഗ്ധര്‍ക്കും പരിശീലനം നല്‍കുന്നതിനുള്ള വൈദഗ്ധ്യം കൈമാറുക, മനുഷ്യവിഭവ വികസനത്തിനും ആരോഗ്യസംരക്ഷണ സൗകര്യങ്ങള്‍ ഒരുക്കുന്നതിനും സഹായിക്കുക, മരുന്നും വൈദ്യോപകരണങ്ങളും സൗന്ദര്യവര്‍ധക വസ്തുക്കളും സംബന്ധിച്ച നിയന്ത്രണങ്ങള്‍ നടപ്പാക്കുകയും അതുമായി ബന്ധപ്പെട്ട വിവരങ്ങള്‍ കൈമാറുകയും ചെയ്യുക, വൈദ്യ ഗവേഷണം സംബന്ധിച്ചും പുത്തന്‍ സാങ്കേതിക വിദ്യകള്‍ സംബന്ധിച്ചും വിജ്ഞാനാധിഷ്ഠിത മുന്നേറ്റങ്ങള്‍ സംബന്ധിച്ചുമുള്ള സഹകരണം, പൊതുജനാരോഗ്യ രംഗത്തെ സംബന്ധിച്ചും അതിജീവനശേഷിയുള്ള വികസന ലക്ഷ്യങ്ങള്‍ സംബന്ധിച്ചും രാജ്യാന്തര ആരോഗ്യം സംബന്ധിച്ചും സഹകരിക്കുക, പരസ്പരം തീരുമാനിക്കുന്നതനുസരിച്ചു സഹകരിക്കാവുന്ന മറ്റേതെങ്കിലും മേഖല എന്നീ രംഗങ്ങളിലെ സഹകരണം ഉറപ്പാക്കാനുള്ളതാണു ധാരണാപത്രം. സഹകരണം സംബന്ധിച്ച വിശദാംശങ്ങള്‍ തീരുമാനിക്കുന്നതിനും ധാരണാപത്രത്തിന്റെ നടത്തിപ്പിനു മേല്‍നോട്ടം വഹിക്കുന്നതിനും ഒരു പ്രവര്‍ത്തക സംഘം രൂപീകരിക്കും.
ആന്ധ്രാ പ്രദേശിലെ വാഹനാപകടത്തിലുണ്ടായ ജീവഹാനിയില്‍ പ്രധാനമന്ത്രിയുടെ അനുശോചനം

ആന്ധ്രാ പ്രദേശിലെ ചിറ്റൂര്‍ ജില്ലയില്‍ നിരവധി പേര്‍ക്ക് ജീവഹാനി സംഭവിച്ച വാഹനാപകടത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘ആന്ധ്രാ പ്രദേശിലെ ചിറ്റൂര്‍ ജില്ലയില്‍ വാഹനാപകടത്തില്‍ നിരവധി പേര്‍ക്ക് ജീവഹാനി സംഭവിച്ചതില്‍ ദുഖിക്കുന്നു. മരണമടഞ്ഞവരുടെ കുടുംബാംഗങ്ങളെ അനുശോചനം അറിയിക്കുന്നു. പരിക്കേറ്റവര്‍ക്ക് വേണ്ടി പ്രാര്‍ത്ഥിക്കുന്നു’, പ്രധാനമന്ത്രി പറഞ്ഞു.
ഇന്ത്യയും ലാവോസുമായി വിമാന സര്‍വീസ് കരാര്‍ ഒപ്പിടുന്നതിന് മന്ത്രിസഭയുടെ അംഗീകാരം

ഇന്ത്യയും ലാവോസ് പീപ്പിള്‍സ് ഡെമോക്രാറ്റിക് റിപ്പബ്ലിക്കുമായി (ലാവോ പി.ഡി.ആര്‍.) പുതിയ എയര്‍ സര്‍വീസസ് എഗ്രിമെന്റ് (എ.എസ്.എ.) ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം അംഗീകാരം നല്‍കി. വ്യോമ ഗതാഗത രംഗത്തെ വികാസത്തിന് അനുസൃതമായി ഇരു രാജ്യങ്ങള്‍ക്കും ഇടയിലുള്ള വാണിജ്യവും നിക്ഷേപവും ടൂറിസവും സാംസ്‌കാരിക വിനിമയവും പ്രോല്‍സാഹിപ്പിക്കാന്‍ കരാറിനു സാധിക്കുമെന്നാണു കരുതുന്നത്. ഇരു രാജ്യങ്ങളും തമ്മിലുള്ള ബന്ധം സുഗമമാക്കുന്നതിനൊപ്പം രണ്ട് രാജ്യങ്ങളിലെയും വിമാനക്കമ്പനികള്‍ക്ക് കൂടുതല്‍ സുരക്ഷ ഉറപ്പു നല്‍കുകയും അതുവഴി കൂടുതല്‍ അവസരങ്ങള്‍ സൃഷ്ടിക്കുകയും ചെയ്യും. കരാര്‍ പ്രകാരം, ഇരു രാജ്യങ്ങളിലെയും വിമാനക്കമ്പനികള്‍ക്ക് പ്രത്യേക റൂട്ടുകളില്‍ സര്‍വീസ് നടത്താന്‍ തുല്യാവസരം ലഭിക്കും. ഇതിനായുള്ള റൂട്ടുകളും ഫ്രീക്വന്‍സികളും പിന്നീടു തീരുമാനിക്കും. രണ്ടു രാജ്യങ്ങള്‍ക്കുമിടയിലുള്ള വ്യോമഗതാഗതത്തിനുള്ള നിയമപരമായ അടിസ്ഥാന ചട്ടക്കൂടാണ് എ.എസ്.എ.
ഭാരതരത്‌ന അവാര്‍ഡ് ജേതാക്കളെ പ്രധാനമന്ത്രി അഭിനന്ദിച്ചു

ഭാരത രത്‌ന അവാര്‍ഡ് ജേതാക്കളെ പ്രധാനമന്ത്രി നരേന്ദ്ര മോഡി അഭിനന്ദിച്ചു. നാനാജി ദേശ്മുഖ് സമൂഹത്തിനു നല്‍കിയ സംഭാവനകളെ പ്രശംസിച്ച പ്രധാനമന്ത്രി പറഞ്ഞു: ‘ഗ്രാമീണ വികസനത്തിന് നാനാജി ദേശ്മുഖ് നല്‍കിയ സംഭാവന ഗ്രാമങ്ങളില്‍ ജീവിക്കുന്നവരെ ശാക്തീകരിച്ചു. അദ്ദേഹം വിനയത്തിന്റെയും അനുകമ്പയുടെയും ചവിട്ടിമെതിക്കപ്പെട്ടവര്‍ക്കായുള്ള സേവനത്തിന്റെയും ആള്‍രൂപമാണ്. അദ്ദേഹം ശരിയായ അര്‍ഥത്തില്‍ ഭാരത രത്‌നമാണ്. ‘ ‘ഭുപന്‍ ഹസാരികയുടെ പാട്ടുകളും സംഗീതവും തലമുറതലമുറയായി ജനങ്ങളാല്‍ ആദരിക്കപ്പെടുന്നു. അവ നീതിയുടെയും ഐക്യത്തിന്റെയും സാഹോദര്യത്തിന്റെയും സന്ദേശം പ്രസരിപ്പിക്കുന്നു. അദ്ദേഹം ഇന്ത്യന്‍ സംഗീത പാരമ്പര്യത്തെ ആഗോളതലത്തില്‍ പ്രചരിപ്പിച്ചു. ഭുപന്‍ ദായ്ക്കു ഭാരതം നല്‍കപ്പെട്ടു എന്നതില്‍ സന്തോഷിക്കുന്നു’. പ്രണബ് മുഖര്‍ജിയെക്കുറിച്ചു സംസാരിക്കവേ പ്രധാനമന്ത്രി പറഞ്ഞു: ‘നമ്മുടെ കാലഘട്ടത്തിലെ മികച്ച രാഷ്ട്രതന്ത്രജ്ഞനാണു പ്രണബ്. അദ്ദേഹം രാഷ്ട്രത്തിന്റെ വളര്‍ച്ചയില്‍ പാദമുദ്ര പതിപ്പിച്ചുകൊണ്ട് നിസ്വാര്‍ഥമായും അക്ഷീണമായും രാഷ്ട്രസേവനം നടത്തിയിട്ടുണ്ട്. അദ്ദേഹത്തിന്റെ വിവേകവും ബുദ്ധിയും സമാനതകള്‍ ഇല്ലാത്തതാണ്. അദ്ദേഹത്തിനു ഭാരത രത്‌ന പുരസ്‌കാരം ലഭിച്ചത് ആഹ്ലാദിപ്പിക്കുന്നു.’
കോമൺവെൽത്ത് ഗെയിംസ് : സ്വർണമെഡൽ നേടിയ ഭാരോദ്വഹന താരം മീരാഭായ് ചാനുവിനെ പ്രധാനമന്ത്രി അഭിനന്ദിച്ചു

2022-ലെ ബർമിംഗ്ഹാം കോമൺവെൽത്ത് ഗെയിംസിൽ സ്വർണമെഡൽ നേടിയ ഭാരോദ്വഹന താരം മീരാഭായ് ചാനുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ട്വീറ്റിൽ പ്രധാനമന്ത്രി പറഞ്ഞു : "അസാധാരണയായ മീരാഭായ് ചാനു ഇന്ത്യയെ ഒരിക്കൽക്കൂടി അഭിമാനം കൊള്ളുന്നു! അവൾ ഒരു സ്വർണം നേടുകയും പുതിയ കോമൺവെൽത്ത് റെക്കോർഡ് ബർമിംഗ്ഹാം ഗെയിംസിൽ സ്ഥാപിക്കുകയും ചെയ്തതിൽ ഓരോ ഇന്ത്യക്കാരനും സന്തോഷിക്കുന്നു. അവളുടെ വിജയം നിരവധി ഇന്ത്യക്കാർക്ക്, പ്രത്യേകിച്ച് വളർന്നുവരുന്ന അത്ലറ്റുകൾക്ക് പ്രചോദനം നൽകുന്നു." –ND–
പ്രധാനമന്ത്രി നാളെ മോസ്‌കോയിലെ നാഷണല്‍ മാനേജ്‌മെന്റെ സെന്റര്‍ സന്ദര്‍ശിക്കും

പ്രധാനമന്ത്രി ശ്രീ നരേന്ദ്ര മോദി 2015 ഡിസംബര്‍ 24നു മോസ്‌കോയിലുള്ള റഷ്യന്‍ നാഷണല്‍ ക്രൈസിസ് മാനേജ്‌മെന്റ് സെന്റര്‍ (എന്‍.സി.എം.സി.) സന്ദര്‍ശിക്കും. അടിയന്തരസാഹചര്യങ്ങളില്‍ ദുരന്തസാധ്യതകളെക്കുറിച്ചു ജനങ്ങള്‍ക്കു ജാഗ്രതാനിര്‍ദേശം നല്‍കുന്നിനും ദുരന്തനിവാരണത്തിനായുള്ള സ്ഥാപനങ്ങളുടെ പ്രവര്‍ത്തനം ഏകോപിപ്പിക്കുന്നതിനും വേണ്ടിയുള്ള വിവിധതലങ്ങളോടുകൂടിയ ഏകോപനകേന്ദ്രമാണ് എന്‍.സി.എം.സി. ഇതിന്റെ പ്രവര്‍ത്തനത്തില്‍ വസ്തുതാശേഖരണവും വിശകലനവും നിരീക്ഷണവും മാതൃക രൂപീകരണവും ഉള്‍പ്പെടുന്നു. റിമോട്ട് സെന്‍സിംങ് അടിസ്ഥാനമാക്കി പ്രവര്‍ത്തിക്കുന്ന ആഗോള നിരീക്ഷണ സാങ്കേതികവിദ്യയും ആഗോള ഉപഗ്രഹസംവിധാനവും ഉപയോഗപ്പെടുത്തിയാണ് ഇതിന്റെ പ്രവര്‍ത്തനം. റഷ്യയെ സംബന്ധിച്ച വിവരങ്ങള്‍ ക്രോഡീകരിക്കുകയാണ് എന്‍.സി.എം.സി. ചെയ്യുന്നത്. പ്രകൃതിദുരന്തങ്ങള്‍, സുനാമി, തിരക്കേറിയ സ്ഥലങ്ങള്‍, വ്യാവസായിക സൗകര്യങ്ങള്‍ തുടങ്ങിയവയൊക്കെ നിരീക്ഷിക്കിക്കാന്‍ ഈ കേന്ദ്രത്തിനു സാധിക്കും.
കൃഷി, സസ്യാരോഗ്യ വിഷയങ്ങളില്‍ സഹകരിക്കുന്നതിനായി ഇന്ത്യയും ഇറ്റലിയും ധാരണാപത്രം ഒപ്പുവെക്കുന്നതിനു മന്ത്രിസഭാ അനുമതി

കൃഷി, സസ്യാരോഗ്യ വിഷയങ്ങളില്‍ സഹകരിക്കുന്നതിനായി ഇന്ത്യയും ഇറ്റലിയും ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. 208 ജനുവരിയില്‍ ഒപ്പുവെച്ചിരുന്ന സമാനമായ ധാരണാപത്രത്തിന്റെ കാലാവധി 2018 ജനുവരിയില്‍ തീരുന്ന സാഹചര്യത്തിലാണിത്. സസ്യാരോഗ്യം, കാര്‍ഷികോല്‍പാദനം എന്നീ മേഖലയ്ക്കു പുറമെ മൃഗപരിപാലനം, കാര്‍ഷിക വികസനം, ഭക്ഷ്യസംസ്‌കരണം തുടങ്ങി പരസ്പരം ആലോചിച്ചു തീരുമാനിക്കാവുന്ന മേഖലകളില്‍ക്കൂടി സഹകരിക്കാന്‍ വ്യവസ്ഥ ചെയ്യുന്ന ധാരണാപത്രമാണ് ഒപ്പുവെക്കുക. കൃഷിയും ഗ്രാമവികസനവും, സാങ്കേതിക വൈദഗ്ധ്യം കൈമാറലും കാര്‍ഷിക യന്ത്രവല്‍ക്കരണവും കാര്‍ഷിക-വ്യവസായ അടിസ്ഥാനസൗകര്യവും ശക്തിപ്പെടുത്തലും, മൃഗപരിപാലനത്തില്‍ ആധുനിക ശാസ്ത്രീയ ഗവേഷണങ്ങളും സാങ്കേതിക വിദ്യയും ഉള്‍പ്പെടെയുള്ള കാര്യങ്ങളിലെ സാങ്കേതിക തടസ്സങ്ങള്‍ നീക്കലും ധാരണാപത്രത്തില്‍ ഉള്‍പ്പെടുത്തിയിട്ടുണ്ട്. കാര്‍ഷിക രംഗത്തെ ഉഭയകക്ഷി കൈമാറ്റം പ്രോത്സാഹിപ്പിക്കുന്നതിനും കാര്‍ഷികരംഗത്തെ സഹകരണത്തിനായി ദീര്‍ഘകാല പദ്ധതികള്‍ പരിഗണിക്കുന്നതിനും സസ്യാരോഗ്യത്തിലെ അപകടത്തിനുള്ള സാധ്യതകള്‍ കുറച്ചുകൊണ്ടുവരുന്നതിനായി സഹകരണം പ്രോത്സാഹിപ്പിക്കുന്നതിനുമായി സംയുക്ത പ്രവര്‍ത്തന ഗ്രൂപ്പ് രൂപീകരിക്കുന്നതിനും ധാരണാപത്രത്തില്‍ വ്യവസ്ഥയുണ്ട്. ഇരു രാജ്യങ്ങളിലെയും ഗവണ്‍മെന്റ് ഏജന്‍സികള്‍ തമ്മിലും ശാസ്ത്ര, അക്കാദമിക സ്ഥാപനങ്ങള്‍ തമ്മിലും ഇരു രാജ്യങ്ങളിലെയും വ്യാപാരി സമൂഹങ്ങള്‍ തമ്മിലും ഉള്ള ബന്ധം മെച്ചപ്പെടുന്നതിനും ഇരു രാജ്യങ്ങളിലെയും ഗവേഷണ സ്ഥാപനങ്ങള്‍ തമ്മിലുള്ള സഹകരണം വര്‍ധിക്കുന്നതിനും ഇതു സഹായകമാകും.
പാരാലിമ്പിക് ഗെയിംസിൽ ഹൈജമ്പിൽ വെള്ളി മെഡൽ നേടിയ പ്രവീൺ കുമാറിനെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ഹൈജമ്പിൽ വെള്ളി മെഡൽ നേടിയ പ്രവീൺ കുമാറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; " പാരാലിമ്പിക്സിൽ വെള്ളി മെഡൽ നേടിയതിൽ പ്രവീൺ കുമാറിനെ കുറിച്ച് അഭിമാനമുണ്ട്. ഈ മെഡൽ അദ്ദേഹത്തിന്റെ കഠിനാധ്വാനത്തിന്റെയും സമാനതകളില്ലാത്ത സമർപ്പണത്തിന്റെയും ഫലമാണ്. അദ്ദേഹത്തിന് അഭിനന്ദനങ്ങൾ."
ഇമാം ഹുസൈന്റെ (സ അ) രക്തസാക്ഷിത്വ അനുസ്മരണത്തോടനുബന്ധിച്ച് ഇന്‍ഡോറില്‍ നടന്ന അഷറ മുബാറകയില്‍ പ്രധാനമന്ത്രി സംബന്ധിച്ചു

ഇമാം ഹുസൈന്‍ (സ അ) യുടെ രക്തസാക്ഷിത്വ അനുസ്മരണത്തോടനുബന്ധിച്ച് ദാവൂദി ബൊഹ്‌റ സമൂഹം ഇന്‍ഡോറില്‍ ഇന്ന് സംഘടിപ്പിച്ച അഷറ മുബാറകയില്‍ പ്രധാനമന്ത്രി ശ്രീ. നരേന്ദ്രമോദി സദസ്സിനെ അഭിസംബോധന ചെയ്തു. ഇമാം ഹുസൈന്റെ ത്യാഗങ്ങളെ അനുസ്മരിച്ച് കൊണ്ട്, ഇമാം എക്കാലവും നിലകൊണ്ടത് അനീതിക്ക് എതിരായിട്ടാണെന്നും സമാധാനവും നീതിയും സംരക്ഷിക്കാന്‍ വേണ്ടിയായിരുന്നു അദ്ദേഹത്തിന്റെ രക്തസാക്ഷിത്വമെന്നും പ്രധാനമന്ത്രി ചൂണ്ടിക്കാട്ടി. ഇമാമിന്റെ അനുശാസനങ്ങള്‍ ഇന്നും പ്രസക്തമാണെന്ന് അദ്ദേഹം പറഞ്ഞു. ദാവൂദി ബൊഹ്‌റ സമൂഹത്തിന്റെ അധ്യക്ഷന്‍ ഡോ. സയ്യ്ദ്‌ന മുഫദ്ദല്‍ സെയ്യ്ഫുദ്ദീന്‍ നടത്തുന്ന ശ്രമങ്ങളെ അഭിനന്ദിച്ച് കൊണ്ട് രാജ്യത്തോടുള്ള സ്‌നേഹവും പ്രതിബദ്ധതയുമാണ് ആ അനുശാസനങ്ങളുടെ മുഖമുദ്രയെന്ന് അദ്ദേഹം കൂട്ടിച്ചേര്‍ത്തു. എല്ലാവരേയും ഒപ്പം കൂട്ടുക എന്ന സംസ്‌കാരമാണ് മറ്റെല്ലാ രാജ്യങ്ങളില്‍ നിന്നും ഇന്ത്യയെ വ്യത്യസ്തമാക്കുന്നതെന്ന് പ്രധാനമന്ത്രി പറഞ്ഞു. ‘ഇന്നലകളെ കുറിച്ച് ഞങ്ങള്‍ക്ക് അഭിമാനമുണ്ട്, ഇന്നില്‍ ഞങ്ങള്‍ വിശ്വസിക്കുന്നു, നാളത്തെ നമ്മുടെ ശോഭനമായ ഭാവിയില്‍ ഞങ്ങള്‍ക്ക് വിശ്വാസമുണ്ട്, ” അദ്ദേഹം കൂട്ടിച്ചേര്‍ത്തു. ദാവൂദി ബൊഹ്‌റ സമൂഹത്തിന്റെ സംഭാവനകള്‍ എടുത്തുപറഞ്ഞുകൊണ്ട് ഇന്ത്യയുടെ പുരോഗതിയിലും വളര്‍ച്ചാ ഗാഥയിലും ഈ സമൂഹം എന്നും ഒരു സുപ്രധാന പങ്ക് വഹിച്ചിട്ടുണ്ടെന്ന് പ്രധാനമന്ത്രി ചൂണ്ടിക്കാട്ടി. ഇന്ത്യന്‍ സംസ്‌കാരത്തിന്റെ ശക്തി രാജ്യമെമ്പാടും പ്രചരിപ്പിക്കുന്ന തങ്ങളുടെ മഹത്തായ സേവനം സമൂഹം തുടരുമെന്ന് അദ്ദേഹം പ്രത്യാശ പ്രകടിപ്പിച്ചു. ബൊഹ്‌റ സമൂഹത്തെ പ്രകീര്‍ത്തിച്ചു കൊണ്ട് ഈ സമുദായത്തിന്റെ സ്‌നേഹത്തിന് പാത്രീഭൂതനാകാന്‍ കഴിഞ്ഞത് തന്റെ ഭാഗ്യമാണെന്ന് പ്രധാനമന്ത്രി ശ്രീ. നരേന്ദ്രമോദി പറഞ്ഞു. താന്‍ ഗുജറാത്ത് മുഖ്യമന്ത്രിയായിരുന്ന കാലത്ത് ബൊഹ്‌റ സമൂഹം നല്‍കിയ സഹായത്തെ അനുസ്മരിച്ച് കൊണ്ട് ഈ സമൂഹത്തിന്റെ സ്‌നേഹമാണ് തന്നെ ഇന്‍ഡോറിലെത്തിച്ചതെന്ന് പ്രധാനമന്ത്രി പറഞ്ഞു. ദാവൂദി ബൊഹ്‌റ സമൂഹം ഏറ്റെടുത്തിട്ടുള്ള വിവിധ സാമൂഹിക ഉദ്യമങ്ങളെ പുകഴ്ത്തിക്കൊണ്ട് ജനങ്ങള്‍ക്ക്, പ്രത്യേകിച്ച് പാവപ്പെട്ടവര്‍ക്കും അശരണര്‍ക്കും, മെച്ചപ്പെട്ട ജീവിത നിലവാരം ഉറപ്പ് വരുത്താന്‍ ഗവണ്‍മെന്റ് നിരവധി നടപടികള്‍ കൈക്കൊണ്ടുവരികയാണെന്ന് പ്രധാനമന്ത്രി പറഞ്ഞു. കേന്ദ്ര ഗവണ്‍മെന്റിന്റെ വിവിധ വികസനോന്മുഖ പദ്ധതികളായ ആയുഷ്മാന്‍ ഭാരത്, ശുചിത്വ ഭാരത ദൗത്യം, പ്രധാനമന്ത്രി ആവാസ് യോജന മുതലായവയെ കുറിച്ച് പ്രധാനമന്ത്രി പരാമര്‍ശിച്ചു. ഈ സങ്കല്പങ്ങള്‍ സാധാരണക്കാരുടെ ജീവിതങ്ങള്‍ മാറ്റിക്കൊണ്ടിരിക്കുകയാണെന്ന് അദ്ദേഹം പറഞ്ഞു. ശുചിത്വ ഭാരത ദൗത്യം മുന്നോട്ട് കൊണ്ടുപോയതിന് ഇന്‍ഡോറിലെ ജനങ്ങളെ പ്രധാനമന്ത്രി അഭിനന്ദിച്ചു. ‘ശുചിത്വം തന്നെ സേവനം” പദ്ധതിക്ക് നാളെ തുടക്കം കുറിക്കുമെന്ന് പറഞ്ഞ പ്രധാനമന്ത്രി ഈ വമ്പിച്ച പരിപാടിയില്‍ സജീവമായി പങ്കെടുക്കാന്‍ ജനങ്ങളെ ആഹ്വാനം ചെയ്തു. ബൊഹ്‌റ സമുദായം ബിസിനസ്സില്‍ പുലര്‍ത്തുന്ന സത്യസന്ധതയെ കുറിച്ച് പരാമര്‍ശിക്കവെ, ചരക്ക് സേവന നികുതി, പാപ്പരത്ത നിയമം, ബാങ്ക് റപ്‌സി കോഡ് മുതലായവയിലൂടെ സത്യസന്ധരായ ബിസിനസുകാരെയും ജോലിക്കാരെയും ഗവണ്‍മെന്റ് പ്രോത്സാഹിപ്പിക്കുമെന്ന് പ്രധാനമന്ത്രി പറഞ്ഞു. ഇന്ത്യന്‍ സമ്പദ്ഘടന വളരുകയാണെന്ന് പറഞ്ഞ അദ്ദേഹം പുതിയ ഇന്ത്യ ഉദിച്ച് വരികയാണെന്നും ആവര്‍ത്തിച്ചു. മധ്യപ്രദേശ് മുഖ്യമന്ത്രി ശ്രീ. ശിവ്‌രാജ് സിംഗ് ചൗഹാനും തദവസരത്തില്‍ സന്നിഹിതനായിരുന്നു. മാതൃകാപരമായ പ്രവര്‍ത്തനം കാഴ്ച വയ്ക്കുന്ന പ്രധാനമന്ത്രിയെ നേരത്തെ ഡോ. സയ്യ്ദ്‌ന മുഫദ്ദല്‍ സെയ്യ്ഫുദ്ദീന്‍ പ്രകീര്‍ത്തിക്കുകയും, രാജ്യത്തിന് വേണ്ടിയുള്ള അദ്ദേഹത്തിന്റെ പ്രവര്‍ത്തനങ്ങള്‍ക്ക് വിജയം ആശംസിക്കുകയും ചെയ്തു.
പ്രധാനമന്ത്രി മധ്യപ്രദേശിലെ ജനങ്ങൾക്ക് അതിന്റെ സ്ഥാപക ദിനത്തിൽ ആശംസകൾ നേർന്നു

പ്രധാനമന്ത്രി ശ്രീ നരേന്ദ്ര മോദി മധ്യപ്രദേശിലെ ജനങ്ങൾക്ക് സ്ഥാപക ദിനത്തിൽ ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു; "സംസ്ഥാന സ്ഥാപക ദിനത്തിൽ മധ്യപ്രദേശിലെ ജനങ്ങൾക്ക് ഹൃദയം നിറഞ്ഞ ആശംസകൾ. പ്രകൃതി വിഭവങ്ങളാലും കലാ-സംസ്കാരങ്ങളാലും സമ്പന്നമായ ഈ സംസ്ഥാനം തുടർച്ചയായ പുരോഗതിയുടെ പാതയിൽ തുടരണമെന്ന് ഞാൻ ആഗ്രഹിക്കുന്നു."
കെനിയയിലെ മുന്‍ പ്രധാനമന്ത്രി റെയില ഒഡിംഗ പ്രധാനമന്ത്രിയെ സന്ദര്‍ശിച്ചു

കെനിയയിലെ മുന്‍ പ്രധാനമന്ത്രിയും പ്രതിപക്ഷ നേതാവുമായ ശ്രീ. റെയില ഒഡിംഗ ന്യൂഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഗുജറാത്ത് മുഖ്യമന്ത്രിയായിരുന്ന വേളയില്‍ ഒരു ദശാബ്ദത്തിലേറെ കാലം മുമ്പ് താന്‍ കെനിയ സന്ദര്‍ശിച്ചപ്പോള്‍ നടത്തിയ കൂടിക്കാഴ്ച പ്രധാനമന്ത്രി ശ്രീ. മോദി സ്‌നേഹപൂര്‍വ്വം അനുസ്മരിച്ചു. 2009 ലും, 2012 ലും താന്‍ മുമ്പ് നടത്തിയ ഇന്ത്യാ സന്ദര്‍ശനത്തെ ശ്രീ. ഒഡിംഗ ഊഷ്മളതയോടെ ഓര്‍ത്തു. ഇന്ത്യയും കെനിയയും തമ്മിലുള്ള ബന്ധങ്ങളില്‍ അടുത്തിടെ ഉണ്ടായ പുരോഗതിയെ കുറിച്ചും, ഉഭയകക്ഷി താല്‍പ്പര്യമുള്ള മേഖലാ, രാജ്യാന്തര വിഷയങ്ങളും ഇരു നേതാക്കളും ചര്‍ച്ച ചെയ്തു.
അലിഗഢ് മുസ്ലിം സര്‍വകലാശാല പ്രതിനിധിസംഘം പ്രധാനമന്ത്രിയെ സന്ദര്‍ശിച്ചു

വൈസ് ചാന്‍സലര്‍ ലെഫ്.ജനറല്‍ സമീര്‍ ഉദ്ദീന്‍ ഷായുടെ നേതൃത്വത്തില്‍ അലിഗഢ് മുസ്ലിം സര്‍വകലാശാലയില്‍നിന്നുള്ള അഞ്ചംഗ പ്രതിനിധിസംഘം പ്രധാനമന്ത്രി ശ്രീ. നരേന്ദ്രമോദിയെ സന്ദര്‍ശിച്ചു. ഗവേഷണം, വിദ്യാഭ്യാസം, നൈപുണ്യവികസനം, ഗംഗ പുനരുജ്ജീവിപ്പിക്കല്‍ എന്നിവയുമായി ബന്ധപ്പെട്ട കാര്യങ്ങളാണു ചര്‍ച്ച ചെയ്യപ്പെട്ടത്.
പ്രധാനമന്ത്രി  നാളെ ജമ്മുകാശ്മീര്‍ സന്ദര്‍ശിക്കും

പ്രധാനമന്ത്രി ശ്രീ.നരേന്ദ്ര മോദി നാളെ (07-11-15)ജമ്മുകാശ്മീര്‍ സന്ദര്‍ശിക്കും. ശ്രീനഗറിലെ ഷേര്‍-ഇ-കാശ്മീര്‍ ക്രിക്കറ്റ് സ്റ്റേഡിയത്തിലെ പൊതുയോഗത്തെ പ്രധാനമന്ത്രി അഭിസംബോധന ചെയ്യും. റംബാനിലെ ചന്ദര്‍കോട്ടില്‍ നടക്കുന്ന ഒരു ചടങ്ങില്‍ വച്ച്, 450 മെഗാവാട്ട് ശേഷിയുള്ള ബഗ്‌ളിഹാര്‍ ജലവൈദ്യുത പദ്ധതിയുടെ രണ്ടാംഘട്ടം ഉദ്ഘാടനം ചെയ്യുന്ന പ്രധാനമന്ത്രി, ഉഥംപൂര്‍-റംബാന്‍, റംബാന്‍-ബനിഹാല്‍ ദേശീയപാത 44 നാലുവരിയാക്കുന്നതിന് തറക്കല്ലിടുകയും ചെയ്യും. ഇതോടനുബന്ധിച്ച് ചേരുന്ന പൊതുയോഗത്തെ അദ്ദേഹം അഭിസംബോധനയും ചെയ്യും.
രാജപര്‍വ ആഘോഷിക്കുന്ന ഒഡിഷ ജനതയ്ക്ക് പ്രധാനമന്ത്രി ആശംസ നേര്‍ന്നു

രാജപര്‍വ ആഘോഷിക്കുന്ന ഒഡിഷ ജനതയ്ക്ക് പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ‘രാജപര്‍വ ആഘോഷ വേളയില്‍ ആശംസകള്‍ നേരുന്നു. ഈ ആഘോഷ വേള സമൂഹത്തില്‍ സന്തോഷവും സാഹോദര്യവും ശക്തിപ്പെടുത്തട്ടെ. സഹപൗരന്‍മാരുടെ ആരോഗ്യത്തിനും ക്ഷേമത്തിനുമായി ഞാന്‍ പ്രാര്‍ഥിക്കുന്നു’, പ്രധാനമന്ത്രി പറഞ്ഞു.
സംഘര്‍ഷം ഒഴിവാക്കാനും പാരിസ്ഥിതിക ബോധം വളര്‍ത്താനുമുള്ള ആഗോള മുന്നേറ്റമായ ‘സംവാദ’ത്തിന്റെ രണ്ടാമതു സമ്മേളനത്തിനു പ്രധാനമന്ത്രി നല്‍കിയ ചലനചിത്ര സന്ദേശം

സംഘര്‍ഷം ഒഴിവാക്കാനും പാരിസ്ഥിതിക ബോധം വളര്‍ത്താനുമുള്ള ആഗോള മുന്നേറ്റമായ ‘സംവാദ’ത്തിന്റെ രണ്ടാമതു സമ്മേളനം ഇന്നും നാളെയുമായി യാങ്കൂണില്‍ നടക്കുകയാണ്. വിവിധ മതങ്ങളുടെയും പാരമ്പര്യങ്ങളുടെയും പ്രതിനിധികളെ പങ്കെടുപ്പിച്ചുകൊണ്ട് 2015 സെപ്റ്റംബറില്‍ ന്യൂഡെല്‍ഹിയില്‍ നടന്ന ആദ്യ ‘സംവാദ’ത്തിന് വിവേകാനന്ദ്ര കേന്ദ്രമാണ് ആതിഥ്യം വഹിച്ചത്. രണ്ടാമതു സമ്മേളനത്തിന് ആശംസ നേര്‍ന്നുകൊണ്ടു നല്‍കിയ സന്ദേശത്തില്‍, ലോകത്താകെയുള്ള വിവിധ സമൂഹങ്ങള്‍ ഒട്ടേറെ ചോദ്യങ്ങള്‍ക്ക് ഉത്തരം തേടുകയാണെന്നു പ്രധാനമന്ത്രി ചൂണ്ടിക്കാട്ടി. താഴെ പറയുന്നവയാണ് അത്തരം ചോദ്യങ്ങള്‍: എങ്ങനെ സംഘര്‍ഷം ഒഴിവാക്കാം? കാലാവസ്ഥാ വ്യതിയാനം പോലുള്ള ഒരു ആഗോള വെല്ലുവിളിയെ എങ്ങനെ നേരിടും? ശാന്തിയോടും സാഹോദര്യത്തോടുംകൂടി കഴിയാനും ജീവിതം ഭദ്രമാക്കാനും എങ്ങനെ സാധിക്കും? ഇവയ്ക്ക് ഉത്തരം തേടാനുള്ള ശ്രമങ്ങളെ നയിക്കുന്നതു വിവിധ മതങ്ങളിലും സംസ്‌കാരങ്ങളിലും ആത്മീയതയുടെ വിവിധ ധാരകളിലും വേരൂന്നിയ മാനവകിതയുടെ ചിന്തയുടെ ദൈര്‍ഘ്യമേറിയ പാരമ്പര്യങ്ങളാണെന്നതു സ്വാഭാവികം മാത്രമാണെന്നു പ്രധാനമന്ത്രി പറഞ്ഞു. ‘വിഷമകരമായ പ്രശ്‌നങ്ങളില്‍ സംവാദം ആവശ്യമാണെന്ന് ഉറച്ചുവിശ്വസിക്കുന്ന പുരാതന ഇന്ത്യന്‍ പാരമ്പര്യത്തിന്റെ ഉല്‍പന്ന’മാണു താനെന്ന് അദ്ദേഹം വ്യക്തമാക്കി. ആശയങ്ങള്‍ കൈമാറാനും സംഘര്‍ഷം ഒഴിവാക്കാനും ചര്‍ച്ചകളും സംവാദങ്ങളുമാണു മാതൃകാപരമെന്ന കാഴ്ചപ്പാടിന്റെ അടിസ്ഥാനത്തിലാണു പുരാതന ഇന്ത്യന്‍ ആശയമായ ‘തര്‍ക്കശാസ്ത്രം’ രൂപപ്പെടുത്തപ്പെട്ടിട്ടുള്ളതെന്നും പ്രധാനമന്ത്രി ചൂണ്ടിക്കാട്ടി. ഇന്ത്യന്‍ ഐതിഹ്യങ്ങളില്‍നിന്നു ശ്രീരാമന്‍, ശ്രീകൃഷ്ണന്‍, ശ്രീബുദ്ധന്‍, ഭക്തപ്രഹ്ലാദന്‍ തുടങ്ങിയ ഉദാഹരണങ്ങള്‍ ചൂണ്ടിക്കാട്ടിയ അദ്ദേഹം, ഇവരെല്ലാം ശ്രമിച്ചത് ധര്‍മം ഉയര്‍ത്തിപ്പിടിക്കാനാണെന്നും ഇതാണു പുരാതനകാലം മുതല്‍ ആധുനികകാലം വരെ പിടിച്ചുനില്‍ക്കാന്‍ സാധിക്കുന്നവരായി ഭാരതീയരെ മാറ്റിയതെന്നും കൂട്ടിച്ചേര്‍ത്തു. മനുഷ്യരെ വിഭജിക്കുകയും രാഷ്ട്രങ്ങള്‍ക്കും സമൂഹങ്ങള്‍ക്കും ഇടയില്‍ സംഘര്‍ഷം വളര്‍ത്തുകയും ചെയ്യുന്ന, വേരുകളാഴ്ത്തിക്കഴിഞ്ഞതും സ്ഥായീഭാവമുള്ളതുമായ മതങ്ങളെയും മുന്‍ധാരണകളെയും മറികടക്കാന്‍ സംവാദങ്ങളും ചര്‍ച്ചകളും മാത്രമാണ് ഏക മാര്‍ഗമെന്നു പ്രധാനമന്ത്രി വെളിപ്പെടുത്തി. പ്രകൃതിയെ പരിപാലിക്കാന്‍ മനുഷ്യന്‍ തയ്യാറാകാത്തപക്ഷം കാലാവസ്ഥ്യാ വ്യതിയാനം സൃഷ്ടിച്ചായിരിക്കും പ്രകൃതി പ്രതികരിക്കുന്നത്. പരിസ്ഥിതി സംബന്ധമായ നിയമങ്ങളും നിയന്ത്രണങ്ങളും ആധുനിക സമൂഹത്തില്‍ അനിവാര്യമാണെങ്കിലും അവയ്ക്കു പ്രകൃതിക്കു താരതമ്യേന ചെറിയ രീതിയില്‍ സംരക്ഷണം മാത്രമേ നല്‍കാന്‍ സാധിക്കൂ എന്നും ‘ക്ഷേമാധിഷ്ഠിതമായ പരിസ്ഥിതിബോധം’ നിലനില്‍ക്കണമെന്നും അദ്ദേഹം പറഞ്ഞു. പ്രകൃതിയെ കേവലം ചൂഷണം ചെയ്യാവുന്ന വിഭവമായി കാണുന്നതിനുപകരം പ്രകൃതിയുമായി സ്വയം ബന്ധപ്പെടുത്താനും പ്രകൃതിയെ ബഹുമാനിക്കാനും മനുഷ്യനു സാധിക്കണം. ‘പരസ്പര ബന്ധിതവും പരസ്പര ആശ്രിതത്തില്‍ കഴിയുന്നതുമായ 21ാം നൂറ്റാണ്ടിലെ ലോകം ഭീകരവാദം മുതല്‍ കാലാവസ്ഥാ വ്യതിയാനം വരെ ഒട്ടേറെ ആഗോള വെല്ലുവിളികളെ നേരിടുമ്പോള്‍ ഏഷ്യയുടെ ഏറ്റവും പഴക്കമാര്‍ന്ന പാരമ്പര്യമായ ചര്‍ച്ചയും സംവാദവുമായിരിക്കും പരിഹാരത്തിനു വഴി കണ്ടെത്താന്‍ സഹായകമാകുന്നതെന്ന ആത്മവിശ്വാസം എനിക്കുണ്ട്’, പ്രധാനമന്ത്രി പറഞ്ഞു.
അത്‌ലറ്റിക്‌സ് പുരുഷന്മാരുടെ ട്രിപ്പിൾ ജമ്പിൽ സ്വർണം നേടിയ എൽദോസ് പോളിനെ പ്രധാനമന്ത്രി അഭിനന്ദിച്ചു

കോമൺവെൽത്ത് ഗെയിംസിലെ അത്‌ലറ്റിക്‌സ് പുരുഷന്മാരുടെ ട്രിപ്പിൾ ജമ്പിൽ സ്വർണം നേടിയ എൽദോസ് പോളിനെ പ്രധാനമന്ത്രി അഭിനന്ദിച്ചു പ്രധാനമന്ത്രി ട്വീറ്റ് ചെയ്തു : “ഇന്നത്തെ ട്രിപ്പിൾ ജമ്പ് ഇനം ചരിത്രം സൃഷ്ടിച്ചു . നമ്മുടെ കായികതാരങ്ങൾ മികച്ച പ്രകടനം കാഴ്ചവച്ചു. കഴിഞ്ഞ അന്താരാഷ്ട്ര മത്സരങ്ങളിൽ തന്റെ മികച്ച പ്രകടനത്തിന് പിന്തുണ നൽകുകയും സ്വർണ്ണ മെഡൽ നേടുകയും ചെയ്ത മികച്ച പ്രതിഭയുള്ള എൽദോസ് പോളിന് അഭിനന്ദനങ്ങൾ. അദ്ദേഹത്തിന്റെ സമർപ്പണം പ്രശംസനീയമാണ്.”